b'\n_START_ARTICLE_\nGerda Steinhoff\n_START_PARAGRAPH_\nGerda Steinhoff (29. tammikuuta 1922, Danzig-Langfuhr \xe2\x80\x93 4. hein\xc3\xa4kuuta 1946, Danzig, Stolzenberg) oli toisen maailmansodan aikainen saksalainen keskitysleirivartija ja SS-nainen._NEWLINE_Vuonna 1939 Steinhoffista tuli kokki, h\xc3\xa4n meni naimisiin ja sai lapsen. 1944 natsit etsiv\xc3\xa4t uusia leirinvartijoita, jolloin Steinhoffista tuli vartija Stutthofin keskitysleiriin. 1. lokakuuta 1944 h\xc3\xa4nest\xc3\xa4 tuli Stutthofin naisten leiri SK-III:sen Blockleiterin. Siell\xc3\xa4 h\xc3\xa4n osallistui vankien valitsemiseen kaasukammioihin. 31. lokakuuta 1944 Steinhoff ylennettiin SS-Oberaufseherin arvoon ja siirrettiin Danzig-Holmin alaleirille. 1. joulukuuta 1944 h\xc3\xa4net siirrettiin j\xc3\xa4lleen Bromberg-Ostin naisten alaleirille Stutthofiin Bydgoszcziin, ei kovin kauaksi Gda\xc5\x84skista. Siell\xc3\xa4 h\xc3\xa4n sai mitalin 25. tammikuuta 1945 lojaaliudestaan ja kolmannelle valtakunnalle tekemist\xc3\xa4\xc3\xa4n palveluksista. Steinhoff syventyi kokonaan leirity\xc3\xb6h\xc3\xb6ns\xc3\xa4 ja sai maineen julmana leirivartijana. V\xc3\xa4h\xc3\xa4n ennen toisen maailmansodan loppua h\xc3\xa4n pakeni leirist\xc3\xa4 kotiinsa._NEWLINE_25. toukokuuta 1945 Puolan viranomaiset pid\xc3\xa4ttiv\xc3\xa4t Steinhoffin ja h\xc3\xa4n joutui vankilaan. H\xc3\xa4n joutui oikeuteen toisten SS-naisten ja kapojen kanssa ja tuomittiin kuolemaan osallisuudestaan vankien valitsemiseen kaasukammioihin ja vankien sadistiseen hyv\xc3\xa4ksik\xc3\xa4ytt\xc3\xb6\xc3\xb6n. Steinhoff hirtettiin julkisesti 4. hein\xc3\xa4kuuta 1946 Biskupia Gorka-kukkulalla l\xc3\xa4hell\xc3\xa4 Gda\xc5\x84skia.'